《赠柳秀才三首 其三》
宋代·刘弇

万丈飞泉落笔端，源流浑觉海波宽。若非学造渊骞寝，焉得诗登李杜坛。

文苑春开红芍药，词林秋削碧琅玕。篇成底事犹多困，只为名高折却官。

作者简介：刘弇（1048-1102）字伟明，号云龙，安福（今属江西）人。元丰进士。知嘉州峨眉县，改太学博士。元符中，进南郊大礼赋，除秘书省正字。徽宗时，改著作佐郎、实录检讨官。崇宁元年卒，年五十五。《宋史》有传。著有《龙云集》三十二卷，词有《彊村丛书》本《云龙先生乐府》一卷。